Otokar

Otokar - Turkijos ratinių transporto priemonių gamybos kompanija, gaminanti ir karines mašinas. Kompanijos Koç Holding padalinys, būstinė Sakarjoje (Turkija).

Otokar ėmė veikti 1963 m. Stambule, ji ėmė gaminti tarpmiestinius autobusus pagal Magirus Deutz licenciją. Tuo metu Otokar pasižymėjo kaip labai modernių autobusų gamintojas. Po 1970 m. ėmė gaminti miniautobusus su Deutz AG varikliais. Tuo metu Koç Holding supirko daugumą Otokar akcijų.

Po 1980 m. Otokar ėmė gaminti ir miesto autobusus. Apie 1985 m. Otokar pagamino Turkijos ginkluotosioms pajėgoms pirmuosius šarvuotuosius automobilius. 1987 m. Otokar ėmė pagal Land Rover (D. Britanija)licenciją gaminti karinius Land Rover Defenders.

XX a. dešimto dešimtmedžio pradžioje Otokar sukūrė Otokar šarvuotąjį transporterį, Otokar Okrep ir Otokar Cobra. Tai buvo pirmieji Turkijos lengvai šarvuoti 4x4 formulės automobiliai.
1997 m. Otokar persikėlė į Sakarją.

2002 m. Otokar nusipirko vilkikų gamybos kompaniją. 2002 m. pabaigoje Otokaras sukūrė mažą autobusą Navigo, kuris Turkijoje žinomas kaip Sultan. 2003 m. Otokar ėmė bendradarbiauti su Singapore Technologies Kinetics (STK) - kartu gaminti 8x8 ratines pėstininkų kovos mašinas Otokar-Yavuz.
2005 m. Otokar padidino savo šarvuotųjų automobilių asortimentą. 2007 m. balandį Turkijos vyriausybė nutarė pradėti derybas su Otokar dėl turkiško originalaus tanko konstravimo.

Produkcija

Autobusai 
Otokar gamina kelis civilinius autobusų modelius keleivių pervežimams:
 M-2000 yra 14 vietų miniautobusas, pasižymintis patvarumu, ilgaamžiškumu, pigia eksploatacija.
 Navigo autobusų modelių cerija prasideda 25 vietų Navigo 125L (6,3 m ilgio) iki 31 vietos Navigo 160SE (7,1 m ilgio).
Mažesnieji modeliai naudoja Duetz variklius, o didesnieji modeliai - Cummins 160 HP Euro IV dyzelius.
 9 m ilgio Doruk autobusai gaminami nuo 2007 balandžio.

Vilkikai 
Otokar gamina įvairios paskirties vilkikų priekabas, skirtas tekstilei, šaldytam maistui, sunkioms mašinoms, pavojingoms medžiagoms, automobiliams ir kt. pervežti.

Džipai 
Otokar pagal Land Rover-UK licenciją gamina kelis Land Rover variantus - Land Rover Defender 90, Defender 110, ir Defender 130, kurie naudojami kaip įprastiniai džipai, greitosios pagalbos ir gelbėjimo automobiliai.

Kariniai automobiliai 
Otokar gamina karinius automobilius Turkijos ginkluotosioms pajėgoms ir kitoms šalims:
 Otokar Land Rover - 40 automobilių Defender 90, 110, ir 130 variantų.
 Otokar šarvuotasis transporteris (Otokar Armored Personnel Carrier) - šarvuotasis transporteris, taip pat naudojamas kaip šarvuotas medicininis transporteris, kaip šarvuotosios dirbtuvės.
 Otokar Cobra - 4x4 šarvuotasis automobilis
 Otokar Akrep - 4x4 kovinis šarvuotasis automobilis, skirtas konvojams lydėti, patruliavimui
 Otokar Discreetly Armored Station Wagon - standartinio Land Rover išvazda, tačiau šarvuotas kaip karinis automobilis. Skirtas svarbiems asmenims pervežti.
 Otokar Engerek - specialiųjų operacijų automobilis
 Otokar Yavuz - 8x8 šarvuotasis transporteris. Jo konstrukcija paremta AV-81 Terrex konstrukcija.
 Otokar Armored Internal Security Vehicle - šarvuoti automobiliai, skirti naudoti miestuose. Įrengiami kaip karių pervežimo, vado, žvalgybos, sprogmenų naikinimo, vandens patrankomis ginkluoti automobiliai.

Nuorodos 
 Otokar svetainė 

Automobilių gamintojai
Autobusų gamintojai
Karinės technikos gamintojai